ส่วนที่ 1 ข้อมูลทั่วไป (General Information)

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) (“บริษัทฯ”)
เป็นบริษัทจดทะเบียนในตลาดหลักทรัพย์แห่งประเทศไทย
ประกอบธุรกิจด้านโรงแรมและพัฒนาอสังหาริมทรัพย์ ในส่วนธุรกิจโรงแรมนั้น ปัจจุบันบริษัทฯ
ได้เปิดดำเนินการโรงแรมเดอะ เวสทิน แกรนด์ สุขุมวิท ที่ปากซอยสุขุมวิท 19
และโรงแรมเชอราตัน หัวหิน รีสอร์ท แอนด์ สปา ซึ่งตั้งอยู่ริมชายหาดหัวหิน นอกจากนี้บริษัทฯ
ได้วางแผนจะเปิดโรงแรมเพิ่มขึ้นในกรุงเทพมหานคร ซึ่งตั้งอยู่ในแหล่งทำเลที่ดี
และต่างจังหวัดที่เป็นสถานที่ท่องเที่ยวที่มีทัศนียภาพงดงาม

ตั้งแต่เดือนกันยายน 2551 จนถึงสิ้นปี 2553
โครงการธุรกิจโรงแรมและธุรกิจอสังหาริมทรัพย์ที่อยู่ในระหว่างการก่อสร้างได้หยุดการก่อสร้าง
การตลาดและการขายลงชั่วคราว ซึ่งเป็นผลเนื่องจากผู้ซื้อหุ้นกู้เดิม
ซึ่งเป็นบริษัทที่เกี่ยวข้องกันที่อยู่ในต่างประเทศประสบปัญหาทางธุรกิจและได้รับการพิทักษ์ทรัพย์ภายใต้กฎหมายต่างประเทศ
บริษัทฯ จึงไม่สามารถเบิกเงินกู้จากบริษัทที่เกี่ยวข้องกัน
เพื่อเป็นแหล่งเงินทุนในการดำเนินการก่อสร้างดังกล่าวได้ ซึ่งในขณะนั้น
วงเงินกู้คงเหลือของบริษัทฯ ที่ยังไม่ได้เบิกใช้มีจำนวน 4,997 ล้านบาท

เมื่อวันที่ 6 สิงหาคม 2553 ศาลจังหวัดพระโขนงได้อ่านคำพิพากษาในคดีหมายเลขดำที่
พ.10108/2551 ที่เจ้าของที่ดิน เป็นโจทก์ฟ้องบริษัทฯ เรื่องผิดสัญญาเช่าที่ดิน ซึ่งเป็น
ที่ตั้งของโรงแรมเดอะ เวสทิน แกรนด์ สุขุมวิท โดยศาลได้พิพากษาว่า บริษัทฯ
ปฏิบัติผิดข้อสัญญาของสัญญาเช่าที่ดินดังกล่าว
อันเป็นเหตุให้โจทก์มีสิทธิ์บอกเลิกสัญญาเช่าที่ดินโดยชอบด้วยกฏหมายและให้อาคารของโรงแรมดังกล่าว
ตกเป็นกรรมสิทธิ์ของโจทก์ตามสัญญาเช่าที่ดิน และให้บริษัทฯ
ดำเนินการจดทะเบียนยกเลิกการเช่าที่ดินตามสัญญาเช่าที่ดินดังกล่าว
รวมทั้งดำเนินการไถ่ถอนจำนองอาคารโรงแรมดังกล่าว ที่บริษัทฯ
ได้จดทะเบียนจำนองไว้กับสถาบันการเงิน ขณะนี้ บริษัทฯ
อยู่ในระหว่างการดำเนินการเตรียมคำอุทธรณ์เพื่อยื่นอุทธรณ์คำพิพากษาของศาลชั้นต้นดังกล่าว
รวมทั้งคำร้องขอทุเลาการบังคับคดี เพื่อให้ระงับการบังคับคดีตามคำพิพากษาดังกล่าวข้างต้นไว้ก่อน
จนกว่าจะมีคำพิพากษาของศาลอุทธรณ์และศาลฎีกาเป็นที่สุด

อย่างไรก็ตาม ในช่วงไตรมาสที่ 4 ของปี 2553 เมื่อวันที่ 21 ธันวาคม 2553
ได้เกิดการเปลี่ยนแปลงที่สำคัญกับบริษัทฯ ดังนี้

บริษัท เมโทร พรีเมียร์ โฮลดิ้ง จำกัด ซึ่งเป็นบริษัทย่อยของบริษัท ไทย พร็อพเพอร์ตี้ จำกัด
(มหาชน) ได้เข้าซื้อหุ้นสามัญของบริษัทจากผู้ถือหุ้นรายใหญ่ 2 ราย ประกอบด้วย (1) Giant
Mauritius Holdings จำนวน 540,873,487 หุ้น และ (2) บริษัท โฮเทล แอนด์
พร็อพเพอร์ตี้ ดีเวลลอปเม้นท์ จำกัด จำนวน 340,987,525 หุ้น รวมกันเป็นจำนวนทั้งสิ้น
881,861,012 หุ้น คิดเป็นสัดส่วนร้อยละ 70.48 ของจำนวนหุ้นที่จำหน่ายแล้วทั้งหมดของบริษัท
โดยนางสาวศรัญญา ชัยจุฑาพรได้เข้าซื้อหุ้นสามัญของบริษัทจากบริษัท เมโทร พรีเมียร์ โฮลดิ้ง
จำกัดจำนวน 88,186,100 หุ้น คิดเป็นสัดส่วนร้อยละ 7.05
ของจำนวนหุ้นที่จำหน่ายแล้วทั้งหมดของบริษัท ดังนั้น บริษัท เมโทร พรีเมียร์ โฮลดิ้ง
จำกัดจะเข้าถือหุ้นสามัญของบริษัทรวมเป็นจำนวนทั้งสิ้น 793,674,912 หุ้น คิดเป็นสัดส่วนร้อยละ
63.43 ของจำนวนหุ้นที่จำหน่ายแล้วทั้งหมดของบริษัท

ทำให้บริษัทมีโครงสร้างผู้ถือหุ้นรายใหญ่เป็นดังนี้

+--------------------------------------+----------------+-------------+
| รายชื่อ                                | จำนวนหุ้น        | ร้อยละ       |
+--------------------------------------+----------------+-------------+
| 1. บจ. เมโทร พรีเมียร์ โฮลดิ้ง            | 793,674,912    | 63.43       |
+--------------------------------------+----------------+-------------+
| 2. นางสาวศรัญญา ชัยจุฑาพร               | 99,289,334     | 7.94        |
+--------------------------------------+----------------+-------------+
| 3. นายสุรเดช นฤหล้า                    | 61,139,700     | 4.89        |
|                                      |                |             |
| 4. Credit Suisee Singapore Branch    | 36,818,269     | 2.94        |
|                                      |                |             |
| 5. HSBC Private Bank (Suisee) SA     | 31,544,594     | 2.52        |
|                                      |                |             |
| 6. นายกิรินทร์ นฤหล้า                    | 25,600,000     | 2.05        |
|                                      |                |             |
| 7. นายลักษณ์ นฤหล้า                     | 24,000,000     | 1.92        |
|                                      |                |             |
| 8. นายสุรินทร์ นฤหล้า                    | 24,000,000     | 1.92        |
|                                      |                |             |
| 9. นายราชวิน นฤหล้า                    | 21,000,000     | 1.68        |
|                                      |                |             |
| 10. นายวรินทร์ นฤหล้า                   | 17,619,390     | 1.41        |
+--------------------------------------+----------------+-------------+

จากการเปลี่ยนแปลงโครงสร้างผู้ถือหุ้นรายใหญ่ของบริษัทดังกล่าวเป็นผลทำให้บริษัทมีการเปลี่ยนแปลงคณะกรรมการของบริษัท
ซึ่งปัจจุบันเป็นดังนี้

1. นายวัชรกิติ วัชโรทัย 7. นายประวีณ เบ็ญจสมิตโยธิน

2. นายวิชัย ทองแตง 8. นายไชยพิพัฒน์ นิ้มวัฒนา

3. นายสุรเดช นฤหล้า 9. นายบรรลือ ฉันทาดิศัย

4. นายอมรินทร์ นฤหล้า 10. นายคณิศ แสงสุพรรณ

5. นายวิทวัส วิภากุล 11. นายอมฤทธิ์ ปั้นศิริ

6. นายอัศวิน รักมนุษย์

บริษัทฯ
ได้เข้าทำสัญญาปรับโครงสร้างหนี้กับบริษัทในต่างประเทศแห่งหนึ่งในฐานะผู้ถือหุ้นกู้แบบมีประกันประเภทอัตราดอกเบี้ยลอยตัว
ซึ่งบริษัทดังกล่าวได้รับโอนหุ้นกู้ดังกล่าวพร้อมดอกเบี้ยค้างรับรวมทั้งหมดเป็นจำนวนเงิน 6,364
ล้านบาทจากผู้ซื้อหุ้นกู้เดิม (Lehman Brothers Commercial Corporation Asia Limited)
บริษัทได้ชำระหนี้ให้แก่บริษัทดังกล่าวจำนวน 2,500 ล้านบาท
โดยบริษัทดังกล่าวได้ทำการปลดหนี้ให้แก่กลุ่มบริษัทและบริษัทย่อยจำนวนทั้งสิ้น 1,400 ล้านบาท
และภายในปี 2554 บริษัทดังกล่าวก็จะปลดหนี้ให้แก่บริษัทอีกจำนวนประมาณ 1,000 ล้านบาท
ภายหลังจากที่บริษัทได้รับอนุมัติจากที่ประชุมผู้ถือหุ้นให้ออกหุ้นสามัญเพิ่มทุนใหม่ให้แก่เจ้าหนี้ (
Private Placement) ในลักษณะแปลงหนี้เป็นทุนอีกจำนวน 1,000 ล้านบาท
ซึ่งจะทำให้บริษัทมีหนี้คงเหลือที่จะต้องชำระอีก 500 ล้านบาทภายในวันสิ้นปี 2554 ทั้งนี้ ในปี 2553
บริษัทฯ มีการบันทึกกำไรจากการปรับโครงสร้างหนี้ครั้งนี้สุทธิจำนวน 1,291.7 ล้านบาท
ซึ่งเกิดจากจำนวนเงินที่เจ้าหนี้บริษัทต่างประเทศปลดหนี้ให้แก่บริษัทและบริษัทย่อยจำนวนทั้งสิ้น
1,400 ล้านบาท หักค่าใช้จ่ายที่เกี่ยวข้องกับการทำธุรกรรมนี้ในเบื้องต้นมีจำนวน 108.3 ล้านบาท

ด้านผลประกอบการซึ่งไม่รวมผลกำไรสุทธิจากการปรับโครงสร้างหนี้ของบริษัทฯ ในปี 2553
มีรายได้รวม 726.0 ล้านบาท เพิ่มขึ้นจากปี 2552 จำนวน 93.3 ล้านบาทหรือคิดเป็นร้อยละ 15
เนื่องจากรายได้จากการขายบ้านพร้อมที่ดินและหน่วยในอาคารชุด เพิ่มขึ้นร้อยละ 107
จากยอดติดลบ 79.9 ล้านบาทในปี 2552 เป็นจำนวน 5.7 ล้านบาท ในปี 2553
โดยมีสาเหตุจากจำนวนผู้จองซื้อห้องชุดที่ขอคืนและยกเลิกสัญญาซื้อขายห้องชุดลดลง
และรายได้จากการประกอบกิจการโรงแรมเพิ่มขึ้นร้อยละ 1 จาก 671.3 ล้านบาท ในปี 2552
เป็น 681.4 ล้านบาท ในปี 2553 เนื่องจากเหตุการณ์ไม่สงบในประเทศที่ผ่านมา
ล้วนส่งผลกระทบต่อการเติบโตทางด้านเศรฐกิจ การท่องเที่ยวและภาคธุรกิจโรงแรมโดยรวม
ทำให้การดำเนินธุรกิจโรงแรมของกลุ่มบริษัทฯ ไม่เป็นไปตามเป้าหมายที่กำหนดไว้ และกลุ่มบริษัทฯ
จำเป็นต้องลดราคาห้องพักพร้อมจัดรายการส่งเสริมการขายต่างๆ ที่ดึงดูดใจเพื่อกระตุ้นยอดขาย

ในส่วนของค่าใช้จ่ายรวมของบริษัทฯ เพิ่มขึ้นจำนวน 127.4 ล้านบาทหรือคิดเป็นร้อยละ 16 จาก
778.9 ล้านบาทในปี 2552 เป็น 906.2 ล้านบาทในปี 2553
โดยสาเหตุหลักมาจากการการเพิ่มขึ้นในต้นทุนการขายบ้านพร้อมที่ดินและอาคารชุด
เนื่องจากจำนวนผู้จองซื้อห้องชุดที่ขอคืนและยกเลิกสัญญาซื้อขายห้องชุดลดลง กอปรกับในไตรมาสที่ 4
ของปีก่อน (2552) บริษัทฯ
ได้มีการรับรู้การปรับลดงบประมาณการก่อสร้างโดยเฉพาะดอกเบี้ยที่ถือเป็นต้นทุนโครงการ
เพื่อสะท้อนให้เห็นถึงงบประมาณที่แท้จริง
เนื่องจากโครงการแล้วเสร็จในโครงการพัฒนาอสังหาริมทรัพย์ 2 โครงการอันได้แก่
โครงการเดอะ เทรนดี้ คอนโดมิเนียมและโครงการหัวหิน บลูลากูน บริษัทฯ
จึงได้มีการโอนกลับต้นทุนการขายอสังหาริมทรัพย์ที่เคยรับรู้ไปแล้วในงวดก่อนๆ ณ
วันสิ้นปีก่อน(2552) เป็นจำนวนเงิน 53.6 ล้านบาท
และการเพิ่มขึ้นในต้นทุนการขายประกอบกิจการโรงแรมซึ่งเป็นผลเนื่องจากการจัดรายการส่งเสริมการขายพิเศษ
เพื่อกระตุ้นยอดขายในธุรกิจโรงแรมของกลุ่มบริษัทฯ
ภายหลังผลกระทบจากเหตุการณ์ความไม่สงบในประเทศดังที่กล่าวข้างต้น ดังนั้นบริษัทฯ
จึงมีผลประกอบการกำไรสุทธิเท่ากับ 733.4 ล้านบาทในปี 2553 หรือคิดเป็นกำไรต่อหุ้นเท่ากับ
0.59 บาท ซึ่งเพิ่มขึ้นจำนวน 1,277.6 ล้านบาทจากขาดทุนสุทธิ 544.2 ล้านบาทในปี 2552

ข้อมูลทางการเงินโดยสรุปของบริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด
(มหาชน) และบริษัทย่อย

  ------------------------------- ----------- --- ----------- --- ----------- ---
  ข้อมูลทางการเงิน (หน่วย : พันบาท)    2553            2552            2551         

  สินทรัพย์รวม                       6,681,225       6,863,223       7,340,529    

  หนี้สินรวม                         5,791,077       6,706,438       6,639,494    

  ทุนจดทะเบียนเรียกชำระแล้ว           1,251,200       1,251,200       1,251,200    

  ส่วนของผู้ถือหุ้น                     890,148         156,785         701,035      

  รายได้จากการประกอบกิจการโรงแรม    681,369         671,331         853,302      

  รายได้จากการขายอสังหาริมทรัพย์       5,741           (79,911)        960,017      

  รายได้รวม                        725,975         632,720         1,869,022    

  กำไร (ขาดทุน) สุทธิ                733,363         (544,250)       (252,559)    

  อัตราการเติบโต (%)                                                             

  สินทรัพย์รวม                       -2.7%           -6.5%           -12.2%       

  รายได้จากการประกอบกิจการโรงแรม    -1.5%           -21.3%          25.4%        

  รายได้จากการขายอสังหาริมทรัพย์       -107.2%         -108.3%         696.0%       

  รายได้รวม                        14.7%           -66.1%          117.3%      

  ส่วนของผู้ถือหุ้น                     467.8%          -77.6%          -26.5%       

  อัตราส่วนทางการเงิน (%)                                                         

  อัตรากำไรขั้นต้น                    62.7%           77.9%           43.4%        

  อัตรากำไรสุทธิ                     101.0%          -86.0%          -13.5%       

  อัตราผลตอบแทนผู้ถือหุ้น               140.1%          -126.9%         -30.5%       

  อัตราผลตอบแทนจากสินทรัพย์           10.8%           -7.7%           -3.2%        

  ข้อมูลต่อหุ้น (บาท)                                                               

  มูลค่าตามบัญชีต่อหุ้น                  0.71            0.13            0.56         

  กำไรสุทธิต่อหุ้น 1                   0.59            (0.43)          (0.20)       

  อัตราส่วนราคาตลาดต่อกำไรสุทธิ 1      6.04            (2.87)          (10.80)      

  เงินปันผลต่อหุ้น                     -               -               -            
  ------------------------------- ----------- --- ----------- --- ----------- ---

หมายเหตุ : 1 จำนวนหุ้นที่ใช้คำนวณจากจำนวนถัวเฉลี่ยถ่วงน้ำหนักของหุ้นสามัญที่เรียกชำระแล้ว

บริษัทที่ออกหลักทรัพย์

+-------------------+--------------------------------------------------+
| บริษัทที่ออกหลักทรัพย์   | บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด     |
|                   | (มหาชน)                                          |
+-------------------+--------------------------------------------------+
| ประกอบธุรกิจ        | โรงแรม และพัฒนาอสังหาริมทรัพย์                        |
+-------------------+--------------------------------------------------+
| ที่ตั้งสำนักงานใหญ่     | อาคารเอ็กเชนทาวเวอร์ห้องเลขที่ 3203 - 4 ชั้น 32         |
|                   |                                                  |
|                   | 388 ถนนสุขุมวิท แขวงคลองเตย เขตคลองเตย กรุงเทพมหานคร |
|                   | 10110                                            |
+-------------------+--------------------------------------------------+
| เลขทะเบียนบริษัท     | บมจ. 0107546000164                               |
+-------------------+--------------------------------------------------+
| เว็บไซต์            | http://www.grandeasset.com                       |
+-------------------+--------------------------------------------------+
| โทรศัพท์            | 0-2204-9900                                      |
+-------------------+--------------------------------------------------+
| โทรสาร            | 0-2204-9999                                      |
+-------------------+--------------------------------------------------+